《颂言四章为邑侯李虹梁父母奏最赋 其二》
明代·邓云霄

恩波浩荡虎门潮，集渚归鸿不待招。明月一轮悬蔀屋，和风万户醉春朝。

持平水镜仍强项，为政风流懒折腰。野老瓜田隔城府，明从樵牧听歌谣。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。